CELEX: 32004D0416
Language: fi
Date: 2004-04-29 00:00:00
Title: 2004/416/EY:Komission päätös, tehty 29 päivänä huhtikuuta 2004, Argentiinasta tai Brasiliasta peräisin olevia tiettyjä sitrushedelmiä koskevista väliaikaisista hätätoimenpiteistä

L 151/80                   FI             Euroopan unionin virallinen lehti                         30.4.2004
                                         KOMISSION PÄÄTÖS,
                                  tehty 29 päivänä huhtikuuta 2004,
Argentiinasta tai Brasiliasta peräisin olevia tiettyjä sitrushedelmiä koskevista väliaikaisista
                                           hätätoimenpiteistä
                                (tiedoksiannettu numerolla K(2004) 1584)
                                               (2004/416/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja
siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun
neuvoston direktiivin 2000/29/EY1 ja erityisesti sen 16 artiklan 3 kohdan,
sekä katsoo seuraavaa:
(1)      Espanja ilmoitti muille jäsenvaltioille ja komissiolle, että Argentiinasta ja Brasiliasta
         peräisin olevat sitrushedelmät on vuoden 2003 aikana tehdyissä kasvien
         terveystarkastuksissa toistuvasti havaittu haitallisten organismien ja erityisesti Guignardia
         citricarpa Kiely -kasvintuhoojan (kaikki Citrukselle patogeeniset kannat) ja Xanthomonas
         campestris -kasvintuhoojan (kaikki Citrukselle patogeeniset kannat) saastuttamiksi. Vuoden
         2003 aikana myös Alankomaat ja Yhdistynyt kuningaskunta ovat ilmoittaneet Brasiliasta
         peräisin olevissa sitrushedelmissä havaitun Guignardia citricarpa Kiely -kasvintuhoojan
         (kaikki Citrukselle patogeeniset kannat) aiheuttamaa saastumista.
(2)      Espanja toteutti virallisia hätätoimenpiteitä kieltämällä Argentiinasta ja Brasiliasta peräisin
         olevien sitrushedelmien tuonnin alueelleen 12 päivästä marraskuuta 2003.
(3)      Direktiivissä 2000/29/EY vaaditaan, että yhteisön suojaamiseksi kyseisten haitallisten
         organismien kulkeutumiselta, kolmansista maista peräisin olevien sitrushedelmien on
         täytettävä tietyt tekniset vaatimukset, erityisesti kyseisen direktiivin liitteessä IV olevan
         A osan I jakson 16.2 ja 16.4 kohdassa vahvistetut vaatimukset. Espanjasta, Alankomaista
         ja Yhdistyneestä kuningaskunnasta saadut tiedot osoittavat, että Argentiinasta ja
         Brasiliasta tuodut sitrushedelmät eivät ole täyttäneet kyseisiä vaatimuksia.
(4)      Tämän vuoksi olisi otettava käyttöön väliaikaiset hätätoimenpiteet, joita sovelletaan
         Argentiinasta ja Brasiliasta peräisin olevien sitrushedelmien yhteisöön tulevaan tuontiin.
1
         EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä
         2004/31/EY (EUVL L 85, 23.3.2004, s. 18).
 ---pagebreak--- 30.4.2004                 FI                   Euroopan unionin virallinen lehti              L 151/81
(5)      Jos osoittautuu, että kyseiset hätätoimenpiteet eivät riitä estämään kyseisten haitallisten
         organismien kulkeutumista tai että näitä toimenpiteitä ei ole toteutettu, olisi harkittava
         tiukempia tai vaihtoehtoisia toimenpiteitä.
(6)      Hätätoimenpiteiden tehokkuutta olisi arvioitava jatkuvasti 30 päivään marraskuuta 2004
         saakka erityisesti jäsenvaltioiden toimittamien tietojen perusteella. Mahdollisia
         jatkotoimenpiteitä olisi harkittava arvioinnin tulosten perusteella.
(7)      Tässä päätöksessä säädetyt toimenpiteet ovat pysyvän kasvinsuojelukomitean lausunnon
         mukaiset,
ON TEHNYT TÄMÄN PÄÄTÖKSEN:
                                                      1 artikla
Poiketen siitä, mitä direktiivin 2000/29/EY liitteessä IV olevan A osan I jakson 16.2 ja
16.4 kohdassa säädetään, Argentiinasta ja Brasiliasta peräisin olevia sukujen Citrus L., Fortunella
Swingle ja Poncirus Raf. sekä niiden hybridien hedelmiä (jäljempänä ”sitrushedelmät”) saa
1 päivästä toukokuuta 2004 tuoda yhteisön alueelle ainoastaan, jos ne täyttävät tämän päätöksen
liitteessä vahvistetut vaatimukset.
                                                      2 artikla
Kunkin Argentiinasta tai Brasiliasta peräisin olevia sitrushedelmiä tuovan jäsenvaltion on
toimitettava komissiolle ja muille jäsenvaltioille 31 päivään joulukuuta 2004 mennessä
yksityiskohtainen tekninen raportti kyseisille hedelmille direktiivin 2000/29/EY 13 artiklan
1 kohdan mukaisesti 1 päivänä toukokuuta ja 30 päivänä marraskuuta 2004 välisenä aikana
tehtyjen kasvien terveystarkastuksien tuloksista, sanotun kuitenkaan rajoittamatta komission
direktiivin 94/3/EY2 säännösten soveltamista.
                                                      3 artikla
Komissio seuraa jatkuvasti tilanteen kehittymistä 1 päivästä toukokuuta 30 päivään marraskuuta
2004. Jos osoittautuu, että kyseiset hätätoimenpiteet eivät riitä estämään Guignardia citricarpa Kiely
-kasvintuhoojan (kaikkien Citrukselle patogeenisten kantojen) ja Xanthomonas campestris -
kasvintuhoojan (kaikkien Citrukselle patogeenisten kantojen) kulkeutumista tai että näitä
toimenpiteitä ei ole toteutettu, komissio toteuttaa tiukempia tai vaihtoehtoisia toimenpiteitä
direktiivin 2000/29/EY 16 artiklan 3 kohdassa säädetyn menettelyn mukaisesti.
2
         EYVL L 32, 5.2.1994, s. 37 ja oikaisu (EYVL L 59, 3.3.1995, s. 30).
 ---pagebreak--- L 151/82                 FI           Euroopan unionin virallinen lehti                30.4.2004
                                              4 artikla
Espanjan on mukautettava 30 päivään huhtikuuta 2004 mennessä toimenpiteet, jotka se on
hyväksynyt tarkoituksenaan suojautua Guignardia citricarpa Kiely -kasvintuhoojan (kaikkien
Citrukselle patogeenisten kantojen) ja Xanthomonas campestris -kasvintuhoojan (kaikkien
Citrukselle patogeenisten kantojen) kulkeutumista ja leviämistä vastaan siten, että toimenpiteet
ovat 1 ja 2 artiklan vaatimusten mukaiset, ja sen on ilmoitettava mukautetuista toimenpiteistä
komissiolle viipymättä.
                                              5 artikla
Tätä päätöstä tarkastellaan uudelleen 31 päivään tammikuuta 2005 mennessä.
                                              6 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 2004.
                                               Komission puolesta
                                               David BYRNE
                                               Komission jäsen
 ---pagebreak--- 30.4.2004                 FI              Euroopan unionin virallinen lehti                   L 151/83
                                                  LIITE
Rajoittamatta direktiivin 2000/29/EY liitteessä IV olevan A osan I jakson 16.1, 16.3 ja
16.5 kohtaa on sovellettava seuraavia vaatimuksia:
1.        Argentiinasta tai Brasiliasta peräisin olevien sitrushedelmien mukana on oltava
          direktiivin 2000/29/EY 13 artiklan 1 kohdassa tarkoitettu todistus, jossa ilmoitetaan
          virallisesti,
          a)     että hedelmät ovat peräisin todistuksessa mainitulta alueelta, joka on direktiivin
                 2000/29/EY 18 artiklan 2 kohdassa tarkoitettua menettelyä noudattaen
                 tunnustettu vapaaksi Xanthomonas campestris -kasvintuhoojasta (kaikki Citrukselle
                 patogeeniset kannat),
          tai
          b)     –      Xanthomonas campestris -kasvintuhoojan (kaikki Citrukselle patogeeniset
                        kannat) oireita ei ole virallisen valvonta- ja tutkimusjärjestelmän mukaisesti
                        havaittu viimeisen kasvukauden alun jälkeen,
                 ja
                 –      virallisen valvonta- ja tutkimusjärjestelmän mukaisesti, mukaan luettuna
                        asianmukainen testausjärjestelmä, tuotantopaikalta korjatut hedelmät ovat
                        vapaita Xanthomonas campestris -kasvintuhoojasta (kaikki Citrukselle
                        patogeeniset kannat),
                 ja
                 –      hedelmät on käsitelty natriumortofenyylifenaatin kaltaisella aineella, joka
                        mainitaan todistuksessa,
                 ja
                 –      tuotantopaikka, pakkaustilat, viejät ja kaikki muut hedelmien käsittelyyn
                        osallistuvat toimijat on rekisteröity tätä tarkoitusta varten.
2.        Lukuun ottamatta lajia Citrus aurantium L., Argentiinasta tai Brasiliasta peräisin olevien
          sitrushedelmien mukana on oltava direktiivin 2000/29/EY 13 artiklan 1 kohdassa
          tarkoitettu todistus, jossa ilmoitetaan virallisesti,
          a)     että hedelmät ovat peräisin todistuksessa mainitulta alueelta, joka on direktiivin
                 2000/29/EY 18 artiklan 2 kohdassa tarkoitettua menettelyä noudattaen
                 tunnustettu vapaaksi Guignardia citricarpa Kiely -kasvintuhoojasta (kaikki
                 Citrukselle patogeeniset kannat),
          tai
 ---pagebreak--- L 151/84               FI             Euroopan unionin virallinen lehti                 30.4.2004
         b)    –     tuotantopaikalla ei ole havaittu Guignardia citricarpa Kiely -kasvintuhoojan
                     (kaikki Citrukselle patogeeniset kannat) aiheuttamia oireita viimeisen
                     kasvukauden alusta, eikä tuotantopaikalta korjatuissa hedelmissä ole
                     asianmukaisessa virallisessa tarkastuksessa havaittu kyseisen kasvintuhoojan
                     aiheuttamia oireita,
               ja
               –     tuotantopaikka, pakkaustilat, viejät ja kaikki muut hedelmien käsittelyyn
                     osallistuvat toimijat on rekisteröity tätä tarkoitusta varten.
3.       Tämän päätöksen soveltamisalaan kuuluvia hedelmiä saa tuoda yhteisöön ainoastaan,
         jos niiden mukana tuotantopaikalta yhteisöön vientipaikkaan on asiakirjat, jotka on
         annettu Argentiinan tai Brasilian kansallisen kasvinsuojeluorganisaation toimivallan
         alaisena tai valvonnassa osana dokumentointijärjestelmää, jota koskevat tiedot on
         annettu komission saataville.